_:n4e2a525f45bc4eb384ff6ba8dde2c8b8xb0
<http://schema.org/articleBody>
"इलेक्ट्रॉनिक्स पार्ट्स बनाने वाली जापानी कंपनी TDK कॉर्प भारत में ऐपल आईफोन के लिए लिथियम आयन बैटरियां बनाएगी।    सूचना और प्रौद्योगिकी राज्यमंत्री राजीव चंद्रशेखर ने सोशल मीडिया एक्स पर इसकी जानकारी देते हुए लिखा कि कंपनी इसके लिए हरियाणा के मानेसर में 180 एकड़ में अपना प्लांट लगाएगी, जिससे कई हजार नौकरियां पैदा होंगी।    बता दें, मानेसर में बनी बैटरियां ऐपल की लिथियम आयन बैटरी असेंबल करने वाली सनवोडा इलेक्ट्रॉनिक्स के प्लांट में भेजी जाएगी। अमेरिका और चीन के बीच चल रहे तनाव के मद्देनजर अन्य कंपनियों के साथ ऐपल भी भारत में अपना प्रोडक्शन बढ़ा रही है।    ऐपल ने भारत में 2017 में विस्ट्रॉन के जरिये आईफोन असेंबल करने शुरू किए थे और बाद में फॉक्सकॉन भी इस काम में शामिल हो गई। फिलहाल भारत में ऐपल के 14 सप्लायर हैं।    हालांकि, ताजा प्लांट को लेकर अभी तक TDK और ऐपल की तरफ से कोई आधिकारिक टिप्पणी नहीं आई है। अक्टूबर में खबर आई थी कि टाटा समूह ने ऐपल की सप्लायर विस्ट्रॉन का अधिग्रहण कर लिया है और 2.5 साल के भीतर टाटा घरेलू और वैश्विक बाजारों के आईफोन बनाना शुरू कर देगी।    अभी भारत में आईफोन की मैन्युफैक्चरिंग होती जरूर है, लेकिन उसे बनाने वाली कंपनियां दूसरे देशों की हैं।    ऐपल के कुछ आईफोन मॉडल का निर्माण भारत में फॉक्सकॉन और पेगाट्रॉन कंपनियां अपने प्लांट में करती है, लेकिन ये ताइवान की कंपनियां हैं।"
<https://hindi.newsbytesapp.com/news/science/tdk-corp-to-make-iphone-batteries-in-india/story>